Author: administrator
Last saved by: Benová Timea
Company: Abyss

Predkladacia správa
Ministerstvo pôdohospodárstva a rozvoja vidieka Slovenskej republiky vypracovalo návrh nariadenia vlády Slovenskej republiky, ktorým sa ustanovujú požiadavky na uvádzanie prípravkov na ochranu rastlín na trh a ktoré nahradí nariadenie vlády Slovenskej republiky č. 373/2008 Z. z., ktorým sa ustanovujú požiadavky na uvádzanie prípravkov na ochranu rastlín na trh v znení neskorších predpisov. Návrh bol vypracovaný na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. ako vykonávací právny predpis k európskym právnym predpisom uvedeným v prílohe č. 2 tohto návrhu.
Návrh nariadenia bolo potrebné vypracovať na prechodné obdobie pokiaľ autorizované prípravky na ochranu rastlín nebudú prehodnotené podľa predpisov uvedených v prílohe č. 2. 
Návrh nariadenia je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná, ako aj s právom Európskej únie.
Návrh nariadenia nebude mať vplyv na verejné financie a štátny rozpočet, na rozpočty obcí a rozpočty vyšších územných celkov, na hospodárenie obyvateľstva, na informatizáciu spoločnosti, na zamestnanosť, na sociálnu exklúziu, rovnosť príležitostí a rodovú rovnosť, na životné prostredie a na podnikateľské prostredie.
Návrh nariadenia vlády bol predmetom medzirezortného pripomienkového konania a pripomienky sú zapracované tak ako je uvedené vo vyhodnotení. Materiál sa predkladá na rokovanie Legislatívnej rady vlády Slovenskej republiky bez rozporov.